Szász-Kovács Emese időt nyert, de hosszabb lett az útja Tokióig
Rio olimpiai bajnokának kapóra jött, hogy egy évvel elhalasztották az ötkarikás játékokat, ám a Tokióig vezető út hosszabb is lett ezáltal.
„Extrán sokat kellett ahhoz most edzenem, hogy megpróbáljak formába lendülni, és visszanyerni a régi érzéseket. Ebből a szempontból időt nyertem” – nyilatkozta az M1-nek az olimpiai bajnok párbajtőrvívó.
Szász-Kovács Emese hozzátette, nemcsak abban eltökélt, hogy ott lesz Tokióban, de arról az álmáról sem tett le, hogy a japán fővárosban is a dobogó tetejére állhat.
„Mindenképpen szeretném megvédeni a címemet, ha van rá lehetőségem, még ha egy évet várni is kell rá. De azért ez egy több tényezős dolog. Ugye újra le kell ülni a családdal is, hiszen ez egy hosszabb út lesz innentől kezdve” – mondta.
Főoldal Vívás Egyéni